ZAPISNIK

6. sjednice Vijeća Mjesnog odbora Miroševec

održane 22. studenoga 2021. u prostorijama mjesne samouprave

Miroševečka cesta 131, s početkom u 20,00 sati

NAZOČNI ČLANOVI: Dijana Bačani, Sanja Kelčec Ključarić, Mario Lucić, Krešimir Huzek i Zdravko Mišić

Predsjedava: Dijana Bačani

Zapisnik vodi: Dijana Bačani

Predsjednica konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati te otvara 5. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 5. sjednice održane 18. listopada 2021.

Predsjednica predlaže dopunu dnevnog reda koju Vijeće jednoglasno prihvaća te utvrđuje

DNEVNI RED

Prijedlog Zaključka o izmjeni Financijskog plana Mjesnog odbora Miroševec za 2021. - donošenje zaključka;

Zahtjev za povremeno korištenje prostora mjesne samouprave, Miroševečka cesta 131 – HVIDR-a Dubrava – donošenje zaključka;

Prijedlog za postavljanje prometnog znaka i dopunske ploče u ulici Vrbanići II. odvojak – donošenje zaključka;

Prijedlog za postavu prometnog zrcala na Miroševečkoj cesti kod kbr. 89 – donošenje zaključka;

Potreba obavljanja poslova domara u objektu mjesne samouprave – donošenje zaključka;

Pitanja, prijedlozi i obavijesti.

AD 1. Prijedlog Zaključka o izmjeni Financijskog plana Mjesnog odbora Miroševec za 2021.

U raspravi sudjeluju svi nazočni članovi Vijeća.

Vijeće jednoglasno donosi

ZAKLJUČAK

O izmjeni Financijskog plana Mjesnog odbora Miroševec za 2021.

Zaključak o izmjeni Financijskog plana nalazi se u privitku ovog zapisnika i sastavni je dio istoga.

AD 2. Zahtjev za povremeno korištenje prostora mjesne samouprave, Miroševečka cesta 131 – HVIDR-a Dubrava

U raspravi sudjeluju svi nazočni članovi Vijeća.

Vijeće jednoglasno donosi

ZAKLJUČAK

Odobrava se povremeno korištenje prostora u objektu mjesne samouprave Miroševec, Miroševečka cesta 131 – udruzi HVIDR-a Dubrava.

Prostor će se koristiti utorkom i četvrtkom od 17,00 do 22,00 sata, bez naknade.

AD 3. Prijedlog za postavljanje prometnog znaka i dopunske ploče u ulici Vrbanići II. odvojak

U raspravi sudjeluju svi nazočni članovi Vijeća.

Vijeće sa 2 glasa „PROTIV“, 2 „SUZDRŽANA“ i 1 „ZA“ donosi

ZAKLJUČAK

Odluka o postavljanju prometnog znaka i dopunske ploče u ulici Vrbanići II. odvojak odgađa se te će Vijeće o navedenom prijedlogu raspravljati po izvršenoj obnovi nakon potresa, koja obnova je u tijeku.

AD 4.	Prijedlog za postavu prometnog zrcala na Miroševečkoj cesti kod kbr. 89

U raspravi sudjeluju svi nazočni članovi Vijeća.

Vijeće jednoglasno donosi

ZAKLJUČAK

I/ Predlaže se postavljanje prometnog zrcala kod Dječjeg vrtića Kolibri, Područni objekt Potočić, na Miroševečkoj cesti nasuprot kbr. 89.

II/ Gore navedeno predlaže se radi bolje preglednosti i sigurnosti vozila koji se od izlaza za dostavu dječjeg vrtića, uključuju u promet na Miroševečku cestu.

AD 5. Potreba obavljanja poslova domara u objektu mjesne samouprave

U raspravi sudjeluju svi nazočni članovi Vijeća.

Vijeće jednoglasno donosi

ZAKLJUČAK

Smatra se neophodnim da poslove nadzora nad stanjem i korištenjem prostora objekta Mjesnog odbora Miroševec i dalje vrši domar.

Zbog svakodnevnog korištenja prostora u objektu mjesne samouprave od strane članova Vijeća Mjesnog odbora, raznih udruga, političkih stranaka ili samih građana potrebna je stalna prisutnost odgovorne osobe (domara), radi brige o objektu, što članovi Vijeća nisu u mogućnosti.

Predlaže se da od 01. siječnja 2022. poslove domara i nadalje obavlja Nadica Lucić.

KLASA:026-02/21-002/2089

URBROJ:251-06-11-510-21-2

U Zagrebu, 22. studenoga 2021.

Zapisnik sastavila: Dijana Bačani

Predsjednica

Vijeća Mjesnog odbora Miroševec

Dijana Bačani